                        Қосшы  қалалық қоғамдық кеңесі отырысының
                                                ХАТТАМАСЫ
Қосшы қаласы 								  17.03.2026 ж.
Мәжіліс залы								  сағ. 16.00.

     Қосшы қалалық қоғамдық кеңесінің отырысына қоғамдық кеңес мүшелері, шақырылғандар:  Ибраева Альмира Бахытқызы - Қосшы қаласы әкімінің орынбасары,  Мусин Рүстем Қабдуалиұлы- Қосшы қалалық экономика және қаржы бөлімінің басшысы,  Қоманов Бекқожа Асқарұлы - Қосшы қалалық  кәсіпкерлік  және ауыл шаруашылығы  бөлімінің бас маманы,   Таймасов Аслан Исағалиұлы - Қосшы қалалық жер қатынастары, сәулет және қала құрылысы бөлімінің басшысы, Сауле Мергенбаева -  Қосшы қаласы әкімі аппаратының мемлекеттік қызметтер бойынша бас инспекторы, қатыстыр.

    Қоғамдық кеңестің 11 мүшесінің   7  мүшесі қатысып, отырысты өткізуге толық кворум болды.
     				       КҮН ТӘРТІБІ:
    1. Кәсіпкерлікті дамыту бағдарламалары шеңберінде инвестициялық ахуалды іске асырудың барысы туралы.
    Хабарламашы:  Қоманов Бекқожа Асқарұлы -   Қосшы қалалық  кәсіпкерлік  және ауыл шаруашылығы  бөлімінің бас маманы

    2. Қалада құрылыстардың бас жоспарға сәйкес жүруіне және құрылыс жұмыстарының сәулетіне бақылау орнату туралы. Жарнамалар мен көрнекілік  құралдарын ретке келтіру жұмыстары туралы.
    Хабарламашы: Таймасов Аслан Исағалиұлы - Қосшы қалалық жер қатынастары, сәулет және қала құрылысы бөлімінің басшысы

    3. «2026 жылдың  І тоқсанында көрсетілген мемлекеттік қызметтер сапасына мониторинг жүргізу туралы                                                                        
    Хабарламашы:  Сауле Мергенбаева -  Қосшы қаласы әкімі аппаратының мемлекеттік қызметтер бойынша бас инспекторы  
    4.  «Қосшы   қаласы   мәслихатының   2025 жылғы   18 желтоқсандағы 
№ 213/53-8 «2026-2028 жылдарға арналған Қосшы қаласының бюджеті туралы» шешіміне өзгерістер енгізу туралы» Қосшы қаласы мәслихаты шешімінің жобасын қарау туралы.
     Хабарламашы:  Мусин Рүстем Қабдуалиұлы -  Қосшы қалалық экономика және қаржы бөлімінің басшысы




      Күн тәртібіндегі «Кәсіпкерлікті дамыту бағдарламалары шеңберінде инвестициялық ахуалды іске асырудың барысы туралы»   Қосшы қалалық  кәсіпкерлік  және ауыл шаруашылығы  бөлімінің бас мамны Қоманов Бекқожа Асқарұлы  хабарлама жасады.  
    Сұрақ: Тайтөбе ауылынан 300 га.жер  Индустриалды аймаққа бөлінеді, деген еді. Қазір 209 га. жер бөлінді, деп отырсыз, сонда қалған жер қайда кетті?
    Жауап: Иа, бастапқыда жобамен айтылған, кейін жер көлемін нақтылау барысында тұтас 209 га, жер аумағы шыққан болуы керек.  Жердің көбісі сатылып кеткен, жекелердің қолында. 
    Сұрақ:  Қалада отырған азаматтар шарбағына мал ұстауға бола ма, көшеге жібермей? Тайтөбе ауылында көпшілігінің жеке малдары бар. Олардың жайылым жері қалай шешілуде?
   Жауап: Заң талаптарына сәйкес қалада мал ұстауға болмайды, арасында ұсақ мал ұстап отырғандар бар, оларға ескертулер беріледі.  Жайылым жер заң шеңберінде қарастырылған, деп есептеймін.  Нақты айта алмаймын, ауыл әкімі білетін шығар. 
    Сұрақ: Инвестициялық аймаққа болашақта кімдер орналастырылмақшы? 
    Жауап: 209 га. жерге  «Гормолзавод» филиалын ашу жоспарлануда.  «Атамекен» 1700 орындық Колледж салуды жоспарлап отыр.  Қаладағы өндіріс орындары көшірілуі тиіс. 
    «Қалада құрылыстардың бас жоспарға сәйкес жүруіне және құрылыс жұмыстарының сәулетіне бақылау орнату туралы. Жарнамалар мен көрнекілік  құралдарын ретке келтіру жұмыстары туралы»     Қосшы қалалық жер қатынастары, сәулет және қала құрылысы бөлімінің басшысы Таймасов Аслан Исағалиұлы хабарлама жасады.
     Сұрақ: Қаланың сәулетін бір қалыпқа келтіру үшін қандай жұмыстар атқарылуда?
     Жауап: 60 млн.теңге көлемінде тендер жарияланды, оған ешқандай үміткер болмады, құжат тапсырмады.  Алдағы уақытта  қосымша қаржы сұрап отырмыз. 
     Сұрақ:  Архитектуралық жоба жасау үшін шамамен қанша қаржы керек?        
     Жауап: 200 млн.теңге керек. 
     Сұрақ:  Индустриальды аймаққа қатысты қандай жұмыстар жүруде?
     Жауап:  Өздеріңізге белгілі индустриальды аймаққа  Тайтөбе елді мекенінен жер бөлінді. Енді инфрақұрылыс апаруға жұмыстар жүріп жатыр. Бәрі қаржыға келіп тіреледі.  Қаржы бөлінсе бірден тендер жариялайтын боламыз.
 
     Келесі мәселе «2026 жылдың  І тоқсанында көрсетілген мемлекеттік қызметтер сапасына мониторинг жүргізу туралы»   Қосшы қаласы әкімі аппаратының  мемлекеттік қызметтер бойынша бас инспекторы  Мергенбаева Сауле хабарлама жасады.
    Хабарламашыға сұрақтар болған жоқ.

     Күн тәртібіндегі соңғы мәселе «Қосшы   қаласы   мәслихатының   2025 жылғы   18 желтоқсандағы №213/53-8 «2026-2028 жылдарға арналған Қосшы қаласының бюджеті туралы» шешіміне өзгерістер енгізу туралы» Қосшы қаласы мәслихаты шешімінің жобасымен   Қосшы қалалық экономика және қаржы бөлімінің басшысы Мусин Рүстем Қабдуалиұлы таныстырды.
     Сұрақ: Біз неге «АРЭК»АҚ-на үнемі электр энергиясын жоғалтқаны үшін қаржы бөлуіміз керек.  Ол эл.энергиясы қайда кетіп жатыр? Оның есебі бар ма?  Бітпейтін жоғалту (потеря),  әр бюджетке өзгеріс енгізген сайын АРЭК-ке қарыз төлейміз. 
     Жауап: Біз АРЭК-ке жобамен 900 млн.теңгедей қарыз болдық. Соны жаймен жауып келеміз. Өткен айда берген 300 млн.теңге ол қаңтар, ақпан айларының қарызы. Қазіргі уақытта «АРЭК»АҚ Ауэзова, Рахымбаева, Республика көшелерінің жарығын өшіре бастады. Бұл қарыздар тұрғындар эл.энергиясын ұрлап пайдаланатындар бар, оны да анықтап, айыппұл салып жатыр.  Бұл қаржылар заңды, жоспарлы шығындарды өтеуге  жұмсалуда.  Жыл сайын  тексеру комиссиясы тексеріп отыр, бәрі заң шеңберінде, ешқандай заң бұзушылық орын алған жоқ. 
     Сұрақ:  Биылғы жылы автожолдарды жөндеуге қаржы бөліне ме? Қазірдің өзінде былтыр жөндеуден өткен Республика көшесі қайта жөндеуден өтуге тиіс, асфальттың ешқандай сапасы жоқ. Жалпы қандай  салаға қаржы бөлінеді, деп күтілуде?
     Жауап:  Өткен жылы бюджет 24 млрд. теңгені құраса, биылғы жылы 7 млрд. теңгені құрап отыр  яғни, 3 есеге  кем. Облыстан 1,6 млрд. газ құбырына ғана   бөлінді, басқа қаржы жоқ.  Келесі жылға 28,34 млрд. теңге жоспарлап отырмыз. 

     Қосшы қаласы мәслихаты шешімінің жобасы дауысқа салынды.
     Бюджетке өзгеріс енгізу туралы Қосшы қалалық Мәслихатының шешімінің жобасымен «келісемін», деп 4 Қоғамдық кеңес мүшесі дауыс берді.  Олар: Айбек Хоршат, Түгел Сәдібек,  Ділдәбек Бауыржан, Нөкеш Дидар.
      Шешімнің жобасымен  «келіспеймін»  деп, 3 Қоғамдық кеңес мүшесі дауыс берді.  Олар: Айтжанов Руслан, Қашабаева  Гүлбаршын, Боранбаева Нұрсұлу.  
     Сонымен,  көпшілік  дауыспен  «шешімнің жобасына келісім берілді», деген қорытындыға келіп Қоғамдық  кеңесі Хаттамалық шешім қабылдады.  

        Күн тәртібіндегі мәселелер толық қаралып, заң талаптарына сәйкес тиісті құжаттар қабылданды.


Қосшы қалалық қоғамдық кеңесінің 
            төрағасы:                                                               Р.ҚАЛИЕВ

                                                                            



